২০২৬-এর কোন মাসে কী সিরিজ? দেখে নিন টিম ইন্ডিয়ার পূর্ণাঙ্গ সূচি

ওয়েব ডেস্ক: টেস্ট সিরিজে চুনকাম হলেও ওডিআই এবং টি-২০ সিরিজে দক্ষিণ আফ্রিকাকে হারিয়ে ২০২৫ শেষ করেছে টিম ইন্ডিয়া (India Cricket Team)। রোহিত শর্মা থেকে বিরাট কোহলি, হার্দিক পান্ডিয়া থেকে বরুণ চক্রবর্তী – সকলেই দাপটের সঙ্গে খেলেছেন, যা ২০২৬-এর আগে টিম ইন্ডিয়ার অন্দরে বাড়তি অক্সিজেন যোগাচ্ছে।

আগামী বছর ভারতীয় ক্রিকেট দলের জন্য একাধিক চ্যালেঞ্জ নিয়ে হাজির হবে আর কয়েকদিন পরেই। ২০২৬ সালেই বসছে টি-২০ বিশ্বকাপের আসর। শুধু তাই নয়, আগামী বছর দেশ-বিদেশে একাধিক দ্বিপাক্ষিক সিরিজও খেলবে ভারত। এখন একনজরে দেখে নিন ২০২৬-এর কোন মাসে কোন দলের বিরুদ্ধে বাইশ গজের যুদ্ধে নামতে চলেছে ‘মেন ইন ব্লু’ (India Cricket Team Calendar 2026)।

আরও পড়ুন: ২০২৫-এ খেলার মাঠে কতটা সফল ভারত? দেখে নিন একনজরে

ভারতীয় ক্রিকেট দলের ২০২৬ সালের পূর্ণাঙ্গ সূচি

জানুয়ারি (ভারত-নিউজিল্যান্ড সিরিজ): ১১ জানুয়ারি থেকে ৩১ জানুয়ারি দেশের মাটিতে কিউয়িদের বিরুদ্ধে ৩টি ওডিআই এবং ৫টি টি-২০ ম্যাচের সিরিজ (India Vs New Zealand) খেলবে ভারত। বিশ্বকাপের আগে এটিই ভারতের শেষ দ্বিপাক্ষিক সিরিজ।

ফেব্রুয়ারি-মার্চ (টি-২০ বিশ্বকাপ): ভারত ও শ্রীলঙ্কা যৌথভাবে ২০২৬-এর টি-২০ বিশ্বকাপের (ICC Men’s T20 World Cup 2026) আয়োজন করতে চলেছে। ৭ ফেব্রুয়ারি থেকে ৮ মার্চ পর্যন্ত চলবে এই বিশ্বযুদ্ধ।

এপ্রিল-মে (আইপিএল ২০২৬): টি-২০ বিশ্বকাপের পর দেশে বসছে আইপিএলের (IPL 2026) আসর।

জুন (ভারত-আফগানিস্তান সিরিজ): আইপিএল শেষ হলেই আফগান দলের বিরুদ্ধে ১টি টেস্ট ও ৩টি ওডিআই ম্যাচের সিরিজ (India Vs Afghanistan) খেলবে ভারত।

জুলাই (ভারত-ইংল্যান্ড সিরিজ): ২০২৬-এর মাঝামাঝি ইংল্যান্ডে উড়ে যাবে ভারতীয় দল। সেখানে ইংরেজদের বিরুদ্ধে ৫টি টি-২০ ও ৩টি ওডিআই ম্যাচ (India Vs England) খেলবে টিম ইন্ডিয়া।

অগাস্ট (ভারত-শ্রীলঙ্কা সিরিজ): ইংল্যান্ড থেকে ফিরেই শ্রীলঙ্কা সফরে (India Vs Sri Lanka) যাবে ভারতীয় দল। শ্রীলঙ্কার মাটিতেই খেলা হবে ২ ম্যাচের টেস্ট সিরিজ।

সেপ্টেম্বর (ভারত-আফগানিস্তান সিরিজ): শ্রীলঙ্কা সফর সেরে আফগানিস্তানের বিরুদ্ধে তিন ম্যাচের টি-২০ সিরিজ (India Vs Afghanistan) খেলতে ভারত। যদিও এই সিরিজের দিনক্ষণ এখনও চূড়ান্ত হয়নি।

সেপ্টেম্বর (এশিয়ান গেমস ২০২৬): আগামী বছর ফের চীনে এশিয়ান গেমস (Asian Games 2026) খেলতে যাবে ভারতের ক্রিকেট দল। এই টুর্নামেন্টে সাধারণত ভারতের দ্বিতীয় সারির দলকে পাঠায় বিসিসিআই। গতবার এই টুর্নামেন্টে রুতুরাজ গায়কোয়াডের নেতৃত্বে সোনা জিতেছিল ভারত।

অক্টোবর (ভারত-নিউজিল্যান্ড সিরিজ): ২০২৬-এ নিউজিল্যান্ড সফরেও (India Vs New Zealand) যাবে টিম ইন্ডিয়া। কিউয়িভূমে ২টি টেস্ট ও ৩টি ওডিআই ম্যাচের সিরিজ খেলবে ভারত।

ডিসেম্বর (ভারত-শ্রীলঙ্কা সিরিজ): আগামী বছরের শেষ মাসে ঘরের মাটিতে শ্রীলঙ্কার বিরুদ্ধে (India Vs Sri Lanka) ৩টি ওডিআই ও ৩টি টি-২০ ম্যাচ খেলবে টিম ইন্ডিয়া।

দেখুন আরও খবর:

The post ২০২৬-এর কোন মাসে কী সিরিজ? দেখে নিন টিম ইন্ডিয়ার পূর্ণাঙ্গ সূচি first appeared on KolkataTV.

The post ২০২৬-এর কোন মাসে কী সিরিজ? দেখে নিন টিম ইন্ডিয়ার পূর্ণাঙ্গ সূচি appeared first on KolkataTV.